от говеда. В шестата колона от тази таблица се посочват гаранции за здравето на животните и вписванията за Канада, Обединеното кралство и подчинените на Британската корона територии остров Ман и Джърси следва да бъдат поправени по отношение на описанието на зоните в Обединеното кралство и съответните гаранции за здравето на животните за Канада, Обединеното кралство и подчинените на Британската корона територии, за да се отразят гаранциите по отношение на инфекция с Brucella abortus, B. melitensis и B. suis, инфекция с комплекс Mycobacterium tuberculosis (M. bovis, M. caprae, M. tuberculosis), инфекция с вируса на епизоотичната хеморагична болест и ензоотичната левкоза по говедата, предвидени съответно във втората и седмата колона от таблицата в част 1 от приложение II към Регламент за изпълнение (ЕС) 2021/404; вписването за Обединеното кралство следва да бъде изменено по отношение на признаването от Съюза на статут на свободна от инфекция с вируса на болестта син език (серотипове 1—24) на тази трета държава. Освен това в таблиците в части 2 и 4 от приложение IX към Регламент за изпълнение (ЕС) 2021/404 следва да бъдат добавени описанието на тези зони, гаранциите за здравето на животните и съответното признаване. Поради това вписванията за Канада, Обединеното кралство и подчинените на Британската корона територии остров Ман и Джърси в приложение IX към Регламент за изпълнение (ЕС) 2021/404 следва да бъдат съответно поправени и изменени.
 (9)
 В таблицата в част 1 от приложение Х към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки със зародишни продукти от овце и кози. В шестата колона от тази таблица се посочват гаранции за здравето на животните и вписванията за Канада, Обединеното кралство и подчинените на Британската корона територии Гърнзи и остров Ман следва да бъдат поправени, за да отразят гаранциите за здравето на животните за инфекция с Brucella abortus, B. melitensis и B. suis и инфекция с вируса на епизоотичната хеморагична болест, предвидени в седмата колона от таблицата в част 1 от приложение II към Регламент за изпълнение (ЕС) 2021/404; вписването за Обединеното кралство следва да бъде изменено по отношение на признаването от Съюза на статут на свободна от инфекция с вируса на болестта син език (серотипове 1—24) на тази трета държава. Също така следва описанието на посочените гаранции за здравето на животните и признаването да се добавят в таблицата в част 4 от приложение Х към Регламент за изпълнение (ЕС) 2021/404. Поради това вписванията за Канада, Обединеното кралство и подчинените на Британската корона територии Гърнзи и остров Ман в приложение X към Регламент за изпълнение (ЕС) 2021/404 следва да бъдат съответно поправени и изменени.
 (10)
 В таблицата в част 1 от приложение ХI към Регламент за изпълнение (ЕС) 2021/404 е установен списъкът на трети държави, територии или зони от тях, от които е разрешено въвеждането в Съюза на пратки със зародишни продукти от свине. В шестата колона на тази таблица се предвиждат гаранции за здравето на животните и вписванията за Обединеното кралство и подчинената на Британската корона територия Гърнзи